نروژ هاوایوللارینین استکهلم-نیس (فرانسا) سفرینی ائد‌ن اوچاغی، قالخیشدان بیر مدت سونرا بومبا خبری سببیله استکهلم‌داکی آرلان‌دا هاوالیمانینا دؤندو.
سوئد دنیز و هاوا قورتارما مرکزی سؤزچوسو یوهان بیشر، سؤز قونوسو بوئینگ ۷۳۷ تیپی اوچاغین ۱۶۹ یول‌چوسو اولدوغونو آچیقلادی.
بومبا خبرینین یئرلی ساعاتلا ۱۰.۰۹دا وئریلدیگینی سؤیله‌یه‌ن بیشر، اوچاغین آرلاندا هاوالیمانینا دؤنه‌رک ساعات ۱۰.۳۰دا ائندیگینی قید ائتدی.
بیشر، پلیسین، یولچولارین تخلیه‌سیندن سونرا اوچاقدا بومبا آختاراجاغینی ایفاده ائتدی.
بو آرادا، اوچاغین یولچولاری آراسین‌دا اولان سوئد میلی اوزمه تیمی ایدمان‌چی‌سی آیزک الیاسون، اؤلکه‌نین دؤولت تلویزیونو اس‌وی‌ تی‌یه، اوچاقدا سس‌سیزجه تخلیه ائدیلمه‌یی گؤزلدیکلرینی سؤیله‌دی.
